Diari Oficial de la Generalitat Valenciana


Sumari del DOGV 8684, del 25-11-2019 (2019/11830)

ORDRE JUS/1124/2019, de 12 de novembre, per la qual s'aproven les llistes provisionals de persones admeses i excloses en el procés selectiu per a ingrés, pel sistema general d'accés lliure, al cos de tramitació processal i administrativa de l'Administració de justícia.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8684

Data del DOGV
:   25-11-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/11333


Data del document
:   12-11-2019

Organisme emissor
:   Ministeri de Justícia

Tipus de document
:   Ordre

Descriptors 

:   * concurs administratiu

ORDRE JUS/1124/2019, de 12 de novembre, per la qual s'aproven les llistes provisionals de persones admeses i excloses en el procés selectiu per a ingrés, pel sistema general d'accés lliure, al cos de tramitació processal i administrativa de l'Administració de justícia. [2019/11934]  
Després d'haver acabat el termini de presentació d'instàncies, i de conformitat amb el que s'estableix en l'article 20 del Reglament d'ingrés, provisió de llocs de treball i promoció professional del personal funcionari al servei de l'Administració de justícia, aprovat pel Reial decret 1451/2005, de 7 de desembre, i la disposició dotzena de l'Ordre JUS/291/2019, de 4 de març, per la qual s'estableixen les bases comunes que han de regir en els processos selectius per a ingrés o accés als cossos de funcionaris al servei de l'Administració de justícia.  
Aquest Ministeri ha resolt:  
  
Primer  
Aprovar les relacions provisionals d'aspirants admesos i exclosos a les proves selectives per a accés pel sistema general d'accés lliure al cos de tramitació processal i administrativa, convocades per l'Ordre JUS/903/2019, de 9 d'agost, i publicar en l'annex I les relacions provisionals d'aspirants exclosos, amb indicació de les causes d'exclusió que s'assenyalen en l'annex II.  
  
Segon  
Les llistes certificades completes han de quedar exposades al públic en la pàgina web del Ministeri de Justícia  
www.mjusticia.es, en les pàgines web de les comunitats autònomes que convoquen places, i també en el punt d'accés general  
www.administracion.gob.es.  
Els aspirants hauran de comprovar no solament que no figuren en la relació d'exclosos, sinó també que els seus noms i altres dades consten correctament en la relació d'admesos.  
  
Tercer  
La inclusió d'aspirants en aquesta relació d'admesos a les proves selectives, pel torn general i pel contingent de reserva per a persones amb discapacitat no suposa en cap cas el reconeixement per part de l'Administració que aquests compleixen els requisits generals o particulars exigits en la respectiva ordre de convocatòria. L'acreditació i verificació d'aquests tindrà lloc per als aspirants que superen el procés selectiu, abans del seu nomenament com a funcionaris, tal com s'indica en l'article 23 del Reglament d'ingrés, provisió de llocs de treball i promoció professional del personal funcionari al servei de l'Administració de justícia; en la disposició quinzena de les bases comunes i en la base huitena de l'ordre de convocatòria.  
  
  
Quart  
Conformement amb el punt primer de l'Ordre JUS/982/2019, de 19 de setembre, per la qual es nomenen els tribunals qualificadors únics, delegats i les unitats de col·laboració dels processos selectius, pel sistema d'accés lliure, per a ingrés en els cossos de gestió processal i administrativa i de tramitació processal i administrativa, «en atenció al caràcter extraordinari dels processos selectius, determinat en la base primera de l'Ordre JUS/291/2019, de 4 de març, per la qual s'estableixen les bases comunes que han de regir en els processos selectius per a l'ingrés o accés als cossos de funcionaris al servei de l'Administració de justícia, podran crear-se noves unitats de col·laboració en aquelles províncies en les quals es determine necessària la celebració dels exàmens».  
  
En atenció a tot això, s'aprova la creació de tres noves seus d'examen a les proves selectives per a l'ingrés, pel sistema general d'accés lliure, en el cos de tramitació processal i administrativa de l'Administració (Oviedo, Pamplona i Zaragoza), i es posposa la publicació de les unitats de col·laboració nomenades en aquestes seus en l'ordre per la qual s'aproven les llistes definitives d'admesos i exclosos en el procés selectiu.  
  
Cinqué  
De conformitat amb el que es disposa en la disposició dotzena de l'Ordre JUS/291/2019, de 4 de març, per la qual s'estableixen les bases comunes que han de regir en els processos selectius per a ingrés o accés als cossos de funcionaris al servei de l'Administració de justícia, els aspirants exclosos disposaran d'un termini de deu dies hàbils, comptats a partir de l'endemà de la publicació d'aquesta ordre en el Boletín Oficial del Estado, per a esmenar el defecte que haja motivat l'exclusió o l'omissió d'aquests, circumstància que, si escau, donarà origen a l'oportuna rectificació de les llistes d'admesos.  
Els qui no esmenen l'exclusió o no al·leguen l'omissió, en termini, i justifiquen el seu dret a ser admesos, seran definitivament exclosos.  
  
  
Sisé  
El primer exercici de la fase d'oposició es realitzarà el dia 15 de desembre, amb l'horari i en els llocs que s'indicaran en l'ordre per la qual s'aproven les relacions definitives d'aspirants admesos i exclosos.  
  
  
Madrid, 12 de novembre de 2019  
  
La ministra de Justícia, p. d. (O JUS/125/2019, 05.02.2019),  
 la directora general de Relacions amb l'Administració de Justícia,   
ESMERALDA RASILLO LÓPEZ